Didius Julianus

Didius Julianus (latin: Marcus Didius Severus Iulianus Augustus;På klassisk latin ville Julianus' navn ha bli skrevet som MARCVS DIDIVS IVLIANVS AVGVSTVS. født 30. januar 133, død 1. juni 193) var romersk keiser i tre måneder i året 193.

Etter at pretorianergarden hadde drept keiser Pertinax ettersom han hadde satt ned lønningene deres, bestemte soldatene å selge keisertronen til høystbydende. Didius Julianus vant auksjonen som fulgte og ble på dette grunnlaget utropt til ny keiser av Romerriket. Det førte til romersk borgerkrig i 193–197.

Tre generaler utropte seg selv til keisere: Clodius Albinus i Britannia, Pescennius Niger i Syria og Septimius Severus i Pannonia. Severus var i distanse nærmest Roma av de tre og marsjerte straks mot Italia. Pretorianergarden så det som meningsløst å støtte en keiser opptatt med å barrikadere sitt eget palass og gikk over til Septimius Severus. Didius Julianus ble avsatt og henrettet. Hans keisertid varte i 66 dager i 193.

 Liv og virke 
 Tidlig liv 
Julianus ble født i Mediolanum (Milano); enten 30. januar 133 i henhold til Dio Cassius Dio Cassius, lxxiv, 17.5 eller 2. februar 137 i henhold til det generelt upålitelige verket Historia Augusta.Historia Augusta, Didius Julianus, 9.3 Hans foreldre var Quintus Petronius Didius Severus og Aemilia Clara.Historia Augusta, Didius Julianus, 1.2 Hans far kom fra en framtredende familie i Mediolanum og hans mor var fra Nord-Afrika av romersk konsulfamilie. Hans brødre var Didius Proculus og Didius Nummius Albinus.

Didius Julianus ble oppfostret av Domitia Lucilla, mor til den romerske keiseren Marcus Aurelius.Historia Augusta, Didius Julianus, 1.3 Med hennes hjelp ble han fra tidlig alder utnevnt til vigintivirate, et kollegium av underordnede magistrater, noe som var første skritt på veien mot offentlig distinksjon.Historia Augusta, Didius Julianus, 1.4 Han giftet seg med en romersk kvinne ved navn Manlia Scantilla, og en gang rundt 153 fødte hun deres eneste barn, datteren Didia Clara.Historia Augusta, Didius Julianus, 3.4

I rekkefølge holdt Julianus posisjonene som kvestor  og edil,Historia Augusta, Didius Julianus, 1.5 og deretter, en gang rundt 162, ble navngitt som pretor. Han var nominert til kommandoen av Legio XXII Primigenia i Mogontiacum (i dag Mainz).Historia Augusta, Didius Julianus, 1.6 I 170 ble han praefectus (guvernør) av provinsen Gallia Belgica og tjenestegjorde i fem år.Historia Augusta, Didius Julianus, 1.7 Som belønning for hans dyktighet og tapperhet ved å slå ned et opprør blant kaukere, en germanske stamme ved elven Elben, ble han forfremmet til konsul, sammen med Pertinax, i 175.Historia Augusta, Didius Julianus, 1.8, 2.3; Pertinax, 14.5

Han utmerket seg ytterligere i krigskampanje mot chattere,Historia Augusta, Didius Julianus, 1.8 en annen germansk stamme, styrte DalmatiaHistoria Augusta, Didius Julianus, 1.9 og Germania Inferior.Historia Augusta, Didius Julianus, 2.1 Han ble deretter gjort til prefekt med ansvaret for å fordele penger til de fattige i Italia. Han var guvernør av BithyniaHistoria Augusta, Didius Julianus, 2.2 og etterfulgte deretter Pertinax som prokonsul av provinsen Africa (dagens Tunisia og deler av Libya).Historia Augusta, Didius Julianus, 2.3; Pertinax, 4.1, 14.5

 Valget av keiser 
Etter at Pertinax ble myrdet den 28. mars 193 av pretorianergarden, annonserte morderne at keisertronen var til salgs for den som betalte mest for den.Herodianus, ii.6.4 Titus Flavius Claudius Sulpicianus, praefectus urbi (urban prefekt) og svigerfar av den drepte keiseren, hadde blitt sendt til militærleiren for å roe ned gemyttene, kom selv med tilbud,Dio Cassius, lxxiv, 11.1; Historia Augusta, Didius Julianus, 2.4, 2.6 I samme tid kom Julianus i all hast, etter å ha blitt forstyrret i et middagsselskap av sin hustru og datter,Herodianus, ii.6.7 men fikk ikke tilgang. Han ble stående utenfor porten og med høy stemme konkurrerte han om prisen.Dio Cassius, lxxiv, 11.3; Herodianus, ii.6.8

Etter hvert som budrunden fortsatte, rapporterte soldatene til hver av de tevlende om den summen som rivalen hadde kommet med. Den ene av innenfor festningsverket og den andre utenfor ved festningsvollen. Til sist lovte Sulpicianus 20 000 sestercere til hver av soldatene. Julianus fryktet at soldatene ville velge dette, og overbød med 25 000.Dio Cassius, lxxiv, 11.5 Soldatene valgte da dette tilbudet, åpnet portene og hyllet ham som cæsar, og utropte ham som keiser.Dio Cassius, lxxiv, 11.5; Historia Augusta, Didius Julianus, 2.7; Herodianus, ii.6.11 Da det romerske senatet følte seg truet av hæren, aksepterte det dette og erklærte at Julianus var keiser.Dio Cassius, lxxiv, 12; Historia Augusta, Didius Julianus, 3.3 Både hans hustru og datter mottok begge tittelen augusta (keiserinne).

 Som keiser 
Etter at han hadde blitt opphøyd til keiser lot Julianus romersk valuta devalueres ved å minske sølvrenheten i denarius fra 87 % til 81,5 % — den faktiske sølvvekten sank fra 2,75 gram til 2,40 gram.«Roman Currency of the Principate» , Tulane University Etter at den innledende forvirringen ved den nye keiseren, begynte folket i Roma å murre over den vanære som var blitt påført dem med denne keiseren.Dio Cassius, lxxiv, 13.2–5; Historia Augusta, Didius Julianus, 4.2–7; Herodianus, ii.7.3 Hvor enn Julianus opptrådte i offentligheten ble han møtt med misnøyeytringer, forbannelser og høye rop om «tyveri og fadermord».Dio Cassius, lxxiv, 13.3 Folk forsøkte å hindre ham å komme fram til Kapitolhøyden og en del kastet steiner etter ham.Historia Augusta, Didius Julianus, 4.2, 4.4

Da ryktene om folkets raseri i Roma spredte seg til andre deler av Romerriket, nektet de tre generalene Pescennius Niger i Syria, Septimius Severus i Pannonia, og Clodius Albinus i Britannia (hver av dem kommanderte tre legioner), hver for seg å anerkjenne den nye keiserens autoritet.Dio Cassius, lxxiv, 14.3–4; Historia Augusta, Didius Julianus, 5.1–2 Julianus forsøkte å slå tilbake ved å erklære Severus som offentlig fiende ettersom han var den nærmeste av de tre, og således den største trusselen.Historia Augusta, Didius Julianus, 5.3; Septimius Severus, 5.5 Sendebud fra senatet ble sendt for å overtale soldatene til å forlate ham.Historia Augusta, Septimius Severus, 5.5 En ny general ble utnevnt for overta hans posisjon, og en centurion ble sendt av sted for å ta livet av Septimius Severus.Historia Augusta, Didius Julianus, 5.4–8

Pretorianergarden, som i lang tid ikke hadde vært i direkte krigstjeneste, ble marsjert inn Campus Martius («Marsmarken») i Roma for å bli jevnlig drillet og trent i bygging av festningsverk og feltarbeid.Dio Cassius, lxxiv, 16.1–2; Historia Augusta, Didius Julianus, 5.9; Herodianus, ii.11.9 Severus hadde imidlertid, etter å ha sikret seg støtte hos Albinus ved å erklære ham cæsar,Dio Cassius, lxxiv, 15.1–2 begynt å marsjere sine soldater mot Roma og på veien tok han kommandoen over den romerske flåten ved Ravenna.Dio Cassius, lxxiv, 16.5; Historia Augusta, Didius Julianus, 6.3 Han beseiret Tullius Crispinus, prefekt over pretorianergarden, som hadde oppdraget å stoppe hamHistoria Augusta, Didius Julianus, 6.4 og de sendebud som var blitt sendt omvende hans soldater, gikk over til hans side.Dio Cassius, lxxiv, 17.1; Historia Augusta, Septimius Severus, 5.6

Pretorianergarden, som manglet disiplin og preget av skjørlevnet og latskap, var ikke i stand til å bidra med noen effektiv motstand.Dio Cassius, lxxiv, 16.3 For Julianus ble situasjonen desperat og han forsøkte med forhandlinger og tilbød å dele riket med Severus.Dio Cassius, lxxiv, 17.2; Historia Augusta, Didius Julianus, 6.9, Septimius Severus, 5.7; Herodianus, ii.12.3 Severus overså disse forsøkene og fortsatte marsjen mot Roma. Alle steder i Italia underkastet seg ham etter hvert som han avanserte mot hovedstaden.Herodianus, ii.11.6

 Død 
Til sist feiget pretorianergarden ut. Etter å ha fått forsikringer om at de ikke ville bli straffet, forutsatt at de overga sine kamerater som hadde myrdet Pertinax, grep de lederne av konspirasjonen og rapporterte hva de hadde gjort til Silius Messala, konsulen som var sendt av senatet.Dio Cassius, lxxiv, 17.3 Senatet sendt ut en erklæring hvor Severus ble proklamert keiser, belønnet den avdøde Pertinax med guddommelige æresebevisninger, og dømte Julianus til døden.Dio Cassius, lxxiv, 17.4; Historia Augusta, Didius Julianus, 8.7; Herodianus, ii.12.6 Julianus ble forlatt av alle, unntatt en av prefektene og sin svigersønn Sextus Cornelius Repentinus.Historia Augusta, Didius Julianus, 8.6

Julianus ble myrdet i keiserpalasset av en soldat den 1. juni 193, den tredje måneden av sitt styre,Dio Cassius, lxxiv, 17.5; Historia Augusta, Didius Julianus, 8.8 Severus avskjediget pretorianergarden og fikk henrettet de soldatene som hadde myrdet Pertinax.Dio Cassius, lxxv, 1.1 I henhold til Dio Cassius, som bodde i Roma på denne tiden, var Julianus' siste ord "Men hva galt har jeg gjort? Hvem har jeg drept?"  Hans lik ble utlevert til hans hustru og datter og gravlagt i hans oldefars grav ved den femte milepælen ved Via Labicana.Historia Augusta, Didius Julianus, 8.10

 Referanser 

 Litteratur 
Primære kilder
 Dio Cassius: Roman History, Epitome of Book LXXIV, 11–17
 Historia Augusta: Didius Julianus
 Herodianus: Roman History , ii.6–13

Sekundære kilder
 Birley, Anthony R. (1988): Septimius Severus: the African Emperor, 2. utg., New Haven, Conn.: Yale
 Lendering, Jona (2002): «Didius Julianus», Livius.org
 Meckler, Michael L. (1997): «Didius Julianus (193 A.D.)» i: De Imperatoribus Romanis

 Eksterne lenker 

 «Didius Salvius Julianus, Marcus», artikkel i Encyclopædia Britannica fra 1911, WikiSource
 Mynter med Didius Julianus

Kategori:Romerske keisere
Kategori:Fødsler i 133
Kategori:Dødsfall i 193
Kategori:Personer fra Milano
Kategori:Henrettede stats- og regjeringssjefer
Kategori:Henrettede personer (før 500-tallet)